‘সবকা সাথ, সবকা বিকাশের’ সঙ্গে এবার ‘সবকা হিসাব’ হবে! ব্রিগেডে রণহুঙ্কার মোদির

কলকাতা: ব্রিগেডের সভায় (Brigade Rally) বাঙালি অস্মিতায় শাণ দেওয়ার পাশাপাশি রাজ্য সরকারকে একাধিক ইস্যুতে নিশানা করলেন নরেন্দ্র মোদি (Narendra Modi)। শনিবার প্রধানমন্ত্রীর ভাষণে যেমন উঠে এল আরজি কর, সন্দেশখালি প্রসঙ্গ, তেমনই তিনি কর্মসংস্থান থেকে দুর্নীতি ইস্যুতেও রাজ্যের শাসক দলকে কটাক্ষ করতে ছাড়নেনি। এইসব ইস্যুকে তুলে ধরেই তিনি বাংলায় পরিবর্তনের ডাক দেন তিনি।

শনিবার ব্রিগেডের ভাষণে প্রধানমন্ত্রী মোদি শাসক দলকে নিশানা করে বলেন, “বাংলাকে অসুরক্ষিত করেছে সরকার। এখানে খোলাখুলি ধমক দেওয়া হচ্ছে যে একটি বিশেষ সম্প্রদায় আপনাদের খতম করে দেবে। সাংবিধানের কুর্সিতে বসে এমন কথা আপনার মুখে শোভা পায় না। ধমকানোই তৃণমূলের রাজনীতি। বাংলায় ভয়ের মহল বানিয়ে রাখা হচ্ছে, দুনিয়ার তা দেখা প্রয়োজন। এরা বলে তৃণমূলকে যে ভোট দেয় না, সেই বাঙালি-ই নয়!”

আরও পড়ুন: “হাত ভেঙেছে, পা ভেঙেছে…,” ব্রিগেডে হুঙ্কার মিঠুনের! পাল্টা জবাব দিয়ে কী বলল তৃণমূল?

এর পরেই হুঙ্কার দিয়ে মোদি বলেন, “আমি তৃণমূলকে মনে করাচ্ছি, ওদের গুন্ডামির দিন এ বার শেষ হওয়ার মুখে। তৃণমূল সরকারের যাওয়ার কাউন্টডাউন শুরু হয়ে গিয়েছে। বিজেপি সরকার তৈরি হওয়ার পরে সকলের উন্নয়ন হবে এক দিকে, অন্য দিকে সব কিছুর হিসাব হবে। তৃণমূলের গুন্ডারা, যারা আপনাদের ভয় দেখায়, তাদের খারাপ দিন আসছে। আইনের শাসন হবে। অপরাধীদের একটাই জায়গা জেল।”